Bepalings en voorwaardes - Skoleondersteuningsentrum
Laaste bywerking: 2022-01-20 – Revisie 2
7. Deelname deur gebruikers
10. Die Wolkskool, Markplein en Onderwysersportaal
Hierdie bepalings en voorwaardes geld vir alle inligting en gebruik van teks en funksionaliteit op sosialemediaplatforms, nuusbriewe, kennisgewings, inligtings- en bemarkingse-posse asook webwerwe wat deur Die Solidariteit Skoleondersteuning (SOS) beskikbaar gestel is. Alle materiaal en platforms is onafhanklik saamgestel en gepubliseer deur die SOS. Die SOS-webwerwe bestaan uit skole.co.za, onderwysers.co.za, markplein.co.za en wolkskool.co.za.
Die algemene webwerf skole.co.za is spesifiek saamgestel met die doel om inligting te lewer aan die algemene publiek, media, lede en kliënte. Die gebruik van skole.co.za webwerf is gratis, alhoewel sekere dienste, soos bywoning van opleidingsessies en webinare of die verkoop van plakkate.
Die Markplein (markplein.co.za) is 'n koop en verkoopplatform vir opvoedkundige materiaal.
Die onderwysersportaal (onderwysers.co.za) het ten doel om ingeskrewe lede van die SOS, dit wil sê onderwysers, leiers en bestuurslede en administratiewe personeel van skole en kleuterskole, professioneel te bedien. Ledegeld word gehef.
Die Wolkskool (wolkskool.co.za) is 'n leerbestuurstelsel vir onderwysers, leerders en tuisskoolleerders (en ouers) wat leermateriaal bied in die vorm van leeswerk, video's, werkkaarte, aanlyn-assesserings en ander relevante materiaal. (Kyk onder die opskrif "Die Wolkskool vir 'n volledige uiteensetting van dié platforms se spesiale bepalings en voorwaardes).
Webwerwe mag gespreksfunksies insluit soos by die sosialemediaspasies van die SOS, onder andere https://www.facebook.com/SOSSkole, http://www.facebook.com/groups/wolkskool/, https://twitter.com/SOS_Skole en https://www.instagram.com/wolkskool. Gesprekke kan ook deur enige gesprekskanaal van die SOS plaasvind, soos WhatsApp-groepe, videokonferensies en webinare wat deur die SOS gereël is. Gesamentlik sal hierdie dokument na al hierdie ruimtes voortaan as SOS-kuberruimtes verwys.
Gesprekvoering op die SOS-kuberruimtes geskied in 'n bepaalde konteks van voorkeure wat ook deur al die SOS se inhoud weerspieël word.
Vrye gemeenskapsvorming: Alle mense behoort hulself in gemeenskapsverband te kan uitleef – die hoekstene van die beskawing en 'n sinvolle lewe.
Aanslag: Enige kommunikasie, maar spesifiek artikels handhaaf 'n beskaafde toon. Lesers kan die artikels uitdagend, maar tog nie uittartend vind nie.
Die gebruiker gebruik alle inhoud van enige kommunikasie wat op enige platform geplaas word, op eie risiko.
Deur die gebruik van  die platforms onderwysers.co.za, markplein.co.za en wolkskool.co.za, asook die nuusbrief- en ander inskrywings op skole.co.za, gee die gebruiker aan die SOS-webwerwe toestemming om hom/haar te kontak op enige van die kontakbesonderhede wat tydens inskrywing aangegee is.
Die SOS streef na die plasing van oorspronklike materiaal en na die oop, billike en onbeperkte uitruil van idees en menings. Die menings en kommentaar van gebruikers op die SOS-webwerwe en sosialemediaspasies is dus hul eie en weerspieël nie noodwendig die mening van die redaksie en bestuur van die SOS nie.
Die SOS bied geen waarborge met betrekking tot 'n SOS-kuberruimte of die inhoud daarvan nie.
Die SOS waarborg nie die waarheid of korrektheid van enige inligting wat in enige kommunikasie van die SOS of op enige SOS-kuberruimte verskyn nie. Alhoewel die SOS alles in sy vermoë doen om die kwaliteit en akkuraatheid van die dienste en inligting te verseker, is dit die gebruiker se verantwoordelikheid om die waarheid of korrektheid daarvan na te gaan.
Die SOS is nie aanspreeklik vir enige verlies, uitgawe of skade van welke aard ook al wat die gebruiker mag ly of aangaan as gevolg van sy/haar toegang tot of gebruik van enige inligting vervat op 'n SOS-kuberruimte nie, insluitend, sonder beperking, enige verlies, uitgawe of skade wat tot stand gekom het as gevolg van een van die volgende:
foutiewe inligting vervat op die webblad of enige kommunikasie wat van die SOS of verwante dienste ontvang word nie;
ongemagtigde toegang tot of wysiging van blaaie op die SOS-kuberruimtes deur 'n derde party;
die onbeskikbaarheid van enige SOS-kuberruimte;
die vernietiging van die gebruiker se data of rekenaartoerusting, of die data of rekenaartoerusting van 'n derde party wat die gebruiker gebruik het om toegang tot die die SOS-kuberruimtes te verkry;
Skakeling of handeldrywing met of gebruik van dienste van 'n onafhanklike diensverskaffer of adverteerder op enige van die SOS-webwerwe of deur enige kommunikasie wat vanaf die SOS ontvang is.
Die gebruiker vrywaar die SOS teen enige aanmaning, eis of regsaksie wat teen die SOS en/of die instellings van die Solidariteit Beweging ingestel word wat direk of indirek voortvloei uit die gebruiker se gebruik van, deelname tot, of toegang tot enige SOS-kuberruimte.
Die SOS behou die reg voor om enige SOS-kuberruimte en/of die inhoud daarvan op sy eie diskresie en te enige tyd te verander, op te gradeer of op te skort.
Die gebruiker is self verantwoordelik vir enige inhoud wat die gebruiker aan die SOS stuur, op die SOS-webwerwe of enige SOS-kuberruimte te laai of deur middel van die SOS aan 'n derde party aanstuur.
Die SOS sal nie verantwoordelik gehou word vir die verlies van enige inhoud wat die gebruiker op 'n SOS-kuberruimte laai of daardeur aangestuur is nie en dit is die gebruiker se eie verantwoordelikheid om self 'n reserwe kopie te maak.
Sonder om afbreuk te doen aan die algemene strekking van die voorafgaande, erken en aanvaar die gebruiker dat wanneer hy/sy enige publikasie, kommentaar, inligting of enige ander bydrae op die een van die SOS-webwerwe of sosialemediaspasies plaas, dit as gevolg van laster tot moontlike benadeling kan lei deur ander gebruikers van die onderskeie platforms.
Sonder om afbreuk aan die voorafgaande te doen, vrywaar die gebruiker die SOS voorts teen enige lastereis wat die gebruiker moontlik teen 'n ander gebruiker van die SOS-webwerwe of enige ander onderskeie SOS-kuberruimte kan instel of wat deur sulke ander gebruikers teen hom/haar ingestel kan word.
Die gebruiker gee toestemming dat die SOS sy/haar persoonlike inligting mag insamel wat die gebruiker aan die SOS bekend maak deur die gebruik van 'n SOS-webwerf of deur die voltooiing van enige SOS-vorm hetsy fisies of elektronies.
Die SOS kan sodanige persoonlike inligting gebruik vir doeleindes van bemarking van produkte binne die Solidariteit Beweging en vennote, asook om die funksionaliteit van die betrokke SOS-kuberruimte te verbeter.
Die SOS sal slegs die gebruiker se persoonlike inligting met derde partye deel wat gekeur is. Hierdie is derde partye wat duidelik op die webwerf aangedui is op die spesifieke SOS-webwerf waar die gebruiker sy/haar inligting deel.
Die SOS sal nie die gebruiker se inligting met enige ander party, wat nie 'n vennoot van die SOS is nie, deel sonder om vooraf die gebruiker se toestemming te verkry nie, tensy die SOS ingevolge die heersende reg verplig is om dit te doen, indien dit nodig is om die webblad te bedryf of as dit in openbare belang is om die inligting vry te stel.
Die gebruiker gee by aanvaarding van hierdie bepalings en voorwaardes toestemming dat hy/sy deur Instellings binne die Solidariteit Beweging gekontak kan word om produkte en dienste bekend te stel en hulle persoonlike inligting vir statistiese, historiese en navorsingsdoeleindes binne die Solidariteit Beweging gebruik mag word.
Koekies (cookies): 'n Koekie, ook bekend as 'n HTTP-koekie, webkoekie, of blaaierkoekie, is 'n klein hoeveelheid data wat van 'n webwerf af gestuur word en in die gebruiker se webblaaier gestoor word terwyl die gebruiker die webwerf gebruik.
Elke keer as die gebruiker 'n SOS-webwerf besoek, stuur die blaaier die koekie na die bediener terug om die webwerf van die gebruiker se vorige aktiwiteit te verwittig.
Koekies is 'n betroubare instrument by die ontwerp van webwerwe om inligting op 'n staat (soos items in 'n e-inkopiewaentjie) te onthou of om die gebruiker se blaai-aktiwiteite (insluitend klikke op spesifieke knoppies, intekening, of die bladsye wat maande of jare gelede deur die gebruiker besoek is) vas te lê. Die SOS-webwerwe gebruik sulke koekies.
Die gebruiker aanvaar die gebruik van koekies wat in die voorafgaande 3 paragrawe gespesifiseer is.
Die dokumente wat deur die volgende skakels bereik kan word, is 'n verdere uiteensetting van die SOS se beleid oor privaatheid en is integraal deel van hierdie bepalings en voorwaardes:
Die Privaatheidsbeleid vir SOS-webwerwe
Die Beleid vir die Beskerming van Kinders se Privaatheid
Met die aanvaarding van hierdie bepalings en voorwaardes verklaar die gebruiker dat hy/sy bewus daarvan is dat toestemming vir bogenoemde privaatheidsbepalings enige tyd terugtrek kan word deur gebruik te maak van die voorgeskrewe terugtrekvorm. Die vorm kan HIER gevind word en aan [email protected] gestuur word vir afhandeling. Die SOS onderneem om die prosessering van die persoonlike inligting binne 'n tydperk van 30 dae nadat die aansoek ontvang is, sodanig aan te pas.
Gebruiker het die reg om hulle persoonlike data aan te vra wat deur die SOS gehou word. Sodanige navrae kan deur die klagtekanale aan die SOS gerig word.
Die kopiereg en alle ander immateriële goedereregte van enige SOS-kuberruimte, insluitend die uitleg, ontwerp, kentekens, grafika en multimedia-werke wat daarop verskyn, behoort aan die SOS tensy sodanige regte uitdruklik deur die outeur voorbehou is alvorens dit op die webblad gepubliseer is.
die gebruiker op alle kopieë 'n weergawe van die SOS kopiereg-kennisgewing vertoon;
die gebruiker nie die werke op sodanige wyse verander tot nadeel van die SOS nie.
Sonder om afbreuk te doen aan die bepalings vervat in die eerste paragraaf onder afdeling Kopiereg hierbo, bevestig die SOS dat die kopiereg in bydraes, artikels en ander literêre werke wat deur die gebruiker geskep is en aan die SOS gestuur word, aan die gebruiker behoort. Sodra die gebruiker enige artikels, bydraes of ander literêre werke op 'n SOS-webblad, gee die gebruiker daarmee saam ook vir die SOS 'n oordraagbare, ewigdurende, wêreldwye en tantième-vrye lisensie om die werke vir plasing op die onderskeie SOS-kuberruimte te gebruik.
Indien die intellektuele eiendom van materiaal wat deur 'n gebruiker aangebied word vir plasing op 'n SOS-webwerf aan 'n derde party behoort, onderneem die gebruiker om die SOS daarvan in kennis te stel en vrywaar die gebruiker die SOS teen enige eis wat die eienaar van daardie intellektuele eiendomsregte teen die SOS kan instel.
Die handelsmerke en kentekens van die SOS of verwante dienste op enige SOS-kuberruimte is die geregistreerde, en waar toepaslik, die nie-geregistreerde, handelsmerke van die SOS of verwante dienste. Niks op die webwerf mag so geïnterpreteer word om te beteken dat die gebruiker 'n lisensie of die reg verkry om enige handelsmerk sonder die SOS se toestemming te gebruik nie.
Die SOS maak van tyd tot tyd gebruik van die praktyk van samevoeging ("aggregation") van inhoud deur inligting wat van ander bronne versamel is, te herpubliseer.
Saamgevoegde inhoud word altyd deur outeurs van die SOS herskryf.
Waar moontlik, word nuwe inligting bygewerk.
Die diskresie om te besluit watter inhoud op enige SOS-kuberruimte geplaas word, berus uitsluitlik by die SOS.
Inhoud op die SOS-kuberruimtes mag skakels na ander webwerwe met inligting en ander materiaal bevat wat deur derde partye geskep is. Ofskoon die SOS die skakels met sorg uitkies, kan die SOS geen aanspreeklikheid aanvaar vir die inhoud van sodanige webwerwe nie.
'n Skakel op enige van die SOS-webwerwe na 'n ander webwerf beteken nie dat die SOS die inhoud van daardie webwerf nagegaan het nie en dit beteken ook nie dat die SOS daardie inhoud goedkeur nie.
Enige gebruiker is welkom om kommentaar te lewer en deel te neem aan 'n gesprek op 'n SOS-kuberruimte, welke kommentaar egter vry moet wees van rassisme, seksisme, homofobie, onvanpaste persoonlike opmerkings, ander vorms van haatspraak of kru, kras en vuil taal.
Gebruikers wat kommentaar kan lewer, word gekoppel aan 'n elektroniese profiel.
Gebruikers mag slegs een profiel op wolkskool.co.za, onderwysers.co.za of markplein.co.za of enige ander SOS-kuberruimte wat 'n kommentaarfunksie bied, bedryf.
Gebruikers se kommentaar word outomaties en onveranderd gelaat op die onderskeie SOS-kuberruimte soos wat dit gelewer word.
Kommentaar moet pas by die beskaafde toon en waardestelsel van die SOS.
Die doelbewuste ontwrigting van gesprekke, onder meer deur irrelevante, uitlokkende stellings ("trolling" of "flaming") word nie toegelaat nie.
Agtervolging van mede-kommentators ("stalking") deur voortdurend op hul kommentaar te fokus en in die weg te staan van sinvolle reaksie op daardie kommentators, word nie toegelaat nie.
Die suksesvolle plasing van kommentaar mag onderhewig wees aan 'n outomatiese siftingsproses gebaseer op 'n vooraf vasgestelde lys ongewenste en onaanvaarbare woorde en frases.
Skakeling, handeldrywing of prysvasstelling met, of gebruik van dienste van 'n onafhanklike diensverskaffer of adverteerder op 'n SOS-kuberruimte bly die uitsluitlike verantwoordelikheid van die gebruiker.
Die SOS sal nie as middelman of agent van enige gebruiker van die enige van sy webwerwe, sy ander SOS-kuberruimtes of onafhanklike diensverskaffer of adverteerder optree nie.
Deur die SOS-webwerwe of enige gedeelte daarvan, ingesluit maar nie beperk tot portale, die SOS se sosialemediaspasies en die blogs nie, of die SOS-nuusbrief (gesamentlik die SOS- kuberruimtes) te gebruik, verbind die gebruiker hom-/haarself aan die gebruiksvoorwaardes soos hier uiteengesit. Die gebruiksvoorwaardes tree in werking op die tydstip wanneer die gebruiker die SOS-kuberruimte vir die eerste keer gebruik en vorm 'n ewigdurende ooreenkoms tussen die gebruiker en die SOS.
Indien gebruikers hulself nie wil laat bind deur die bepalings en voorwaardes, soos hierin uiteengesit is nie, moet hulle hulself daarvan weerhou om die SOS-kuberruimte te besoek, te gebruik en/of om bydraes te lewer.
Die SOS hou die reg voor om sonder verdere kennisgewing enige kommentaar wat ons insiens nie onderhewig is aan die bepalings van hierdie beleid nie, eensydig te verwyder.
Die gebruiker hoef nie in kennis gestel te word indien sy/haar kommentaar verwyder word nie, en redes vir die verwydering hoef nie deur die SOS verskaf te word nie.
8.1 Klagtes oor inhoud en kommentaar
Indien enige gebruiker 'n klagte/grief oor 'n ander gebruiker se kommentaar en/of profiel indien, sal dit deur die SOS ondersoek word.
Die voorkeurmeganisme vir kommentaar- en profielbeheer is die oordeel van ander gebruikers wat onvanpaste kommentaar en/of profiele aanmeld met behulp van die ingeboude klagtemeganisme of per e-pos.
Indien 'n gebruiker hom-/haarself herhaaldelik skuldig maak aan die oortreding van hierdie bepalings en voorwaardes, kan hy/sy ingevolge die voorwaardes hierbo, permanent geblokkeer word om weer op die onderskeie SOS-webwerf kommentaar te lewer of om 'n profiel te skep.
8.2 Klagtes oor privaatheid of misbruik van persoonlike data
Indien die gebruiker voel dat die SOS sy/haar data misbruik het of daarmee buite die wet opgetree het, moet hy/sy dit eers met die SOS opneem voordat regstappe gedoen of klagtes aan die reguleerder gestuur word. Die SOS sal alles binne sy vermoë doen om die klagte aan te spreek en onderneem dat indien dit nie opgelos word nie, nie in te meng by sodanige aanmeldings- en regsprosesse nie.
Die ingeboude funksionaliteit waarmee klagtes aan die SOS gerig kan word, hang af van die onderskeie SOS-webwerf. Daar bestaan byvoorbeeld 'n "Gesels met ons" vorm wat voltooi kan word op skole.co.za asook "Kontak ons" op wolkskool.co.za, markplein.co.za en onderwysers.co.za. 'n E-pos kan gestuur word aan [email protected]
Hierdie vrywaring bepaal die gebruik van hierdie nuusbrief. Deur hierdie nuusbrief te gebruik, aanvaar u hierdie vrywaring volledig.
9.2 Geen advies
Die nuusbrief bevat hoofsaaklik opvoedingsverwante inligting.
U moet nie op die inligting in die nuusbrief staatmaak as 'n alternatief vir regs-, finansiële of rekeningkundige raad van 'n toepaslik gekwalifiseerde professionele persoon nie.
9.3 Geen vertoë of waarborge nie
Tot die maksimum mate wat deur toepaslike wetgewing toegelaat word en onderworpe aan artikel 9.5 hieronder, sluit ons alle voorstellings, waarborge, ondernemings in verband met die nuusbrief uit.
Sonder afbreuk aan die algemeenheid van die voorafgaande paragraaf, verteenwoordig, waarborg, onderneem of waarborg ons nie:
dat die inligting in die nuusbrief van tyd tot tyd korrek, akkuraat, volledig of nie-misleidend is nie (alhoewel die SOS alles in hul vermoë sal doen om dit te verhoed); of
dat die gebruik van enige inligting in die nuusbrief wat as leiding of raad geag word tot 'n bepaalde uitkoms of uitslag sal lei nie.
9.4 Beperkings en uitsluitings van aanspreeklikheid
Die beperkings en uitsluitings van aanspreeklikheid wat in hierdie afdeling en elders in hierdie vrywaring uiteengesit word, is onderworpe aan artikel 5 hieronder en bestuur alle aanspreeklikhede wat voortspruit uit die vrywaring of met betrekking tot die nuusbrief, insluitende aanspreeklikhede wat volgens 'n kontrak ontstaan, onregmatige dade (insluitende nalatigheid), of die oortreding van statutêre pligte.
Ons kan/sal nie teenoor u aanspreeklik wees ten opsigte van enige verliese wat voortspruit uit enige gebeurtenis of gebeurtenisse buite ons redelike beheer nie.
Ons kan/sal nie teenoor u aanspreeklik wees ten opsigte van enige besigheidsverliese nie, insluitende sonder beperking verlies of skade aan winste, inkomste, gebruik, produksie, verwagte spaargeld, besigheid, kontrakte, kommersiële geleenthede of welwillendheid.
Ons is nie teenoor u aanspreeklik wees ten opsigte van enige verlies of korrupte data, databasis of sagteware nie. Ons is nie aanspreeklik teenoor u ten opsigte van enige spesiale, indirekte of gevolglike verlies of skade nie.
Niks in hierdie vrywaring sal ons aanspreeklikheid:
vir dood of persoonlike besering as gevolg van nalatigheid beperk of uitsluit nie;
ons aanspreeklikheid vir bedrog of bedrieglike wanvoorstelling beperk of uitsluit nie;
beperk op enige manier wat nie onder toepaslike wetgewing toegelaat word nie; of
wat nie onder die toepaslike wetgewing uitgesluit mag word nie.
As 'n gedeelte van hierdie vrywaring bepaal word deur enige hof of ander bevoegde owerheid om onwettig en/of onafdwingbaar te wees, bly die ander afdelings van hierdie vrystelling in werking.
As 'n onwettige en/of onafdwingbare afdeling wettig of afdwingbaar sou wees indien 'n gedeelte daarvan verwyder is, sal daardie gedeelte geag word verwyder te wees en die res van die vrywaring sal in werking wees.
9.7 Reg en jurisdiksie
Hierdie vrywaring sal onderhewig wees aan en vertolk word in ooreenstemming met die Suid-Afrikaanse reg, en enige dispute wat verband hou met hierdie vrywaring sal onderworpe wees aan die eksklusiewe jurisdiksie van die howe van Suid-Afrika.
9.8 Ons besonderhede
In hierdie vrywaring beteken "ons" (en "ons" en "ons" na) die Skoleondersteuningsentrum, 'n maatskappy sonder winsoogmerk wat in Suid-Afrika geregistreer is onder registrasienommer 2018/625355/08.
Von Willichlaan 284
E-posadres: [email protected] / [email protected]
Die Wolkskool, Markplein en Onderwysersportaal is aanlyn platforms van die Skoleondersteuningsentrum (SOS) en alle bepalings wat in die dokument gespesifiseer word, is van toepassing op hierdie platforms. Vervolgens die spesiale voorwaardes met betrekking tot Die Wolkskool, Markplein en Onderwysersportaal:
Alle produkte op Die Wolkskool, Markplein en Onderwysersportaal en is digitaal en dus sal geen terugbetalings toegelaat word nie. Alle subskripsies word vooruitbetaal.
10.4 Privaatheidsbeleid van kliënte
Die Skoleondersteuningsentrum (SOS) sal alle redelike stappe neem om die persoonlike inligting van gebruikers te beskerm soos bepaal in sy Privaatheidsbeleid (https://skole.co.za/privaatheidsbeleid/). "Persoonlike inligting" is omskryf soos gestipuleer is in die Wet op die Bevordering van Toegang tot Inligting 2 van 2000.
Kopiereg op Die Wolkskool, Markplein en Onderwysersportaal word bepaal volgens die bepaling vervat onder Kopiereg hierbo.
Betalings sal geskied deur middel van PayGate en soos per die koopprys wat op die webtuiste vir die dokument/diens geadverteer is. Sodra betaling geskied, sal aflewering van die dokument gemaak word deurdat die koper toegang sal verkry tot die dokument deur op 'n skakel daarvan in te gaan. Betaling kan deur middel van Visum en Mastercard kaarte of deur direkte bankbetaling gemaak word in die rekening van die Skoleondersteuningsentrum, wat op aanvraag voorsien kan word. Betalings wat afgetrek word na een maand sal elke maand op dieselfde dag afgetrek word as op die dag wat die kliënt aangesluit het, behalwe as die persoon aansluit op 29/30/31 van die maand – dan sal die aftrekking op die 28ste van elke maand daarna gedoen word. Geen betalings sal afgetrek word op 29/30/31ste van enige maand nie. Die SOS mag jaarliks die toegangsgelde van Die Wolkskool, Markplein en Onderwysersportaal verhoog en gebruikers sal 30 dae kennis ontvang van die verhoging. Hierdie verhoging sal na die kennistydperk outomaties gehef word, indien gebruikers nie toegang kanselleer nie.
10.7 Kaartverkryging en sekuriteit
Kaarttransaksies sal ingevorder word vir Skoleondersteuningsentrum via PayGate (Edms) Bpk., wat 'n goedgekeurde betaalpoort vir alle Suid-Afrikaanse banke is. PayGate gebruik die strengste vorm van enkripsie, naamlik Secure Socket Layer 3 (SSL3) en geen kaartbesonderhede word op die webwerf gestoor nie. Gebruikers kan na www.paygate.co.za gaan om hul sekuriteitsertifikaat en sekuriteitsbeleid te besigtig.
10.8 Verbruikers se besonderhede en kaartbesonderhede
Verbruikers se besonderhede sal deur Skoleondersteuningsentrum apart gestoor word van die kaartbesonderhede wat deur die verbruiker op PayGate se veilige webwerf ingevoer word. Die Skoleondersteuningsentrum kan met tye kommunikeer met ouers/voogde en leerders. Die Skoleondersteuningsentrum vorm deel van die Solidariteit Beweging. Vir meer besonderhede oor PayGate, verwys na paygate.co.za.
10.9 Verkope van hulpbronne
Die dokument mag net deur die skepper of eienaar daarvan opgelaai, geadverteer en verkoop word. Die persoon wat 'n dokument en/of 'n foto/prent van 'n dokument oplaai, verstaan dat hy of sy die indruk skep dat hy of sy die eienaar en skepper daarvan is. Hy of sy verstaan dat sekere gevolge met hierdie indruk kan saamgaan, insluitend dat ander persone aanneem dat hy of sy kopiereg oor die dokument en/of foto/prent het. As iemand 'n dokument koop en daarna oplaai asof hulle die skepper of eienaar daarvan is, sal hulle van hierdie webtuiste verban word en strafregtelik vervolg word. Vervolging en die instel van enige eise vir 'n oortreding hieromtrent sal deur die verkoper/skepper/eienaar, self, geskied en nie deur die webtuiste nie. Elke verbruiker van hierdie webtuiste, koper of verkoper, sal die kopiereg op elke dokument respekteer.
'n Koper van enige dokument vanaf hierdie webtuiste mag die dokument ook op geen ander manier namaak of verkoop nie. Hierdie regte is slegs vir die verkoper/skepper/eienaar beskore. Enige skepper of eienaar van 'n dokument mag die dokument enige tyd van hierdie webtuiste verwyder, waarna dit nie meer beskikbaar sal wees om gekoop te word nie. Die koopprys van elke dokument wat deur middel van hierdie webtuiste te koop is, is gebaseer op die verkoper/skepper/eienaar se diskresie en is nie onderhandelbaar nie. Alle gewone regsprosesse, siviel en strafregtelik, sal vir transaksie vanaf hierdie webtuiste geld en mag deur die administrateur van die webtuiste en/of die verbruikers (kopers of verkopers) gebruik word.
10.10 Land en transaksie valuta
Die land ten tyde van die aanbied van betalingsopsies aan die kaarthouer is Suid-Afrika. Transaksie valuta is Suid-Afrikaanse Rand (ZAR).
10.11 Land van domisilie
10.13 Inligting van ontwikkelaar
Hierdie webwerwe word bestuur en onderhou deur SovTech (Edms) Bpk, gebaseer in Suid-Afrika. Webadres: sovtech.co.za.
Die SOS mag die bepalings en voorwaardes van die SOS te enige tyd wysig. Deur die webblad te besigtig, verbind die gebruiker hom-/haarself tot die jongste weergawe van die bepalings en voorwaardes.
Die gebruiker besef dat dit sy/haar plig is om vertroud te wees met die jongste weergawe van die SOS se bepalings en voorwaardes.
Geen ander bepaling of voorwaarde vir die gebruik van die SOS-kuberruimtes behalwe die jongste weergawe op die skole.co.za sal as bindend beskou word nie en die gebruiker verbind hom/haarself onherroeplik hiertoe.
Indien 'n dispuut oor die inhoud van die jongste gebruiksvoorwaardes sou ontstaan, sal die besluit van die SOS in die verband finaal wees.